**Ministru kabineta rīkojuma projekta "Grozījums Ministru kabineta 2016. gada 14. novembra rīkojumā Nr. 679 "Par konceptuālo ziņojumu "Par darījumiem ar nekustamajiem īpašumiem"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 8. oktobra sēdē (protokola Nr. 60, 59§) atbalstīts Tieslietu ministrijas izstrādātais konceptuālais ziņojums "Par darījumiem ar nekustamiem īpašumiem" un risinājums, kas paredz zvērināta notāra iesaisti tiesību nostiprināšanas procesā, paredzot, ka zvērināts notārs, īstenojot vienas pieturas aģentūras principu, nosūta zemesgrāmatu nodaļai nostiprinājuma lūgumu. Saskaņā ar Ministru kabineta 2016. gada 14. novembra rīkojuma Nr. 679 "Par konceptuālo ziņojumu "Par darījumiem ar nekustamajiem īpašumiem"" 3. punktu Tieslietu ministrijai uzdots izstrādāt un tieslietu ministram līdz 2017. gada 1. septembrim iesniegt noteiktā kārtībā Ministru kabinetā risinājuma 2. varianta īstenošanai nepieciešamos normatīvos aktus.Izpildot doto uzdevumu, notikušas vairākas sanāksmes ar Latvijas Zvērinātu notāru padomes un zemesgrāmatu nodaļu pārstāvjiem, lai izvērtētu plānotā regulējuma optimālāko risinājumu, ne tikai no tiesību sistēmas viedokļa, bet arī no procesa vadības un efektivitātes viedokļa.Vienlaikus nolūkā papildināt minēto risinājumu Latvijas Komercbanku asociācija iesniegusi priekšlikumus, kas paredz būtiski atvieglot hipotēkas nostiprināšanas procesu.Diskusijas par šiem jautājumiem ir noslēgumu stadijā, tomēr ir atsevišķi jautājumi, kuri ir vēl pārrunājami. Turklāt, tā kā dotā uzdevuma izpildes ietvaros netiek izslēgta iespējamība virzīt tādus normatīvo aktu projektus, kas aptvertu plašāku jautājumu loku, Tieslietu ministrijas ieskatā pēc minēto diskusiju noslēgšanās par izvēlēto risinājumu būtu lietderīgi informēt darba grupu, kas tika izveidota ar tieslietu ministra 2015. gada 29. septembra rīkojumu Nr. 1-1/343, lai izvērtētu priekšlikumu ieviest obligātu notariālā akta formu nekustamo īpašumu atsavināšanas darījumiem.Ievērojot minēto, izstrādāts Ministru kabineta rīkojuma projekts "Grozījums Ministru kabineta 2016. gada 14. novembra rīkojumā Nr. 679 "Par konceptuālo ziņojumu "Par darījumiem ar nekustamajiem īpašumiem"" (turpmāk –projekts), ar kuru tiek pagarināts Ministru kabineta 2016. gada 14. novembra rīkojuma Nr. 679 "Par konceptuālo ziņojumu "Par darījumiem ar nekustamajiem īpašumiem"" 3. punktā dotā uzdevuma izpildes termiņš, paredzot, ka Tieslietu ministrija izstrādā un tieslietu ministrs līdz 2017. gada 30. novembrim iesniedz noteiktā kārtībā Ministru kabinetā risinājuma 2. varianta īstenošanai nepieciešamos normatīvos aktus. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav.  |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalību projekta izstrādē nav plānots nodrošināt, jo projekts neskar sabiedrību.  |
| 2. | Sabiedrības līdzdalība projekta izstrādē | Sabiedrības līdzdalību projekta izstrādē nav plānots nodrošināt, jo projekts neskar sabiedrību. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija nodrošinās tai doto uzdevumu, atbilstoši projektā noteiktajam termiņam.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Miļevska 67036813

Kristine.Milevska@tm.gov.lv